Milleks uus soojussõlm    Hoones on alati sobiv sisetemperatuur. Automaatika reageerib välistemperatuuri muutustele kiiresti ja reguleerib vastavalt sellele hoone küttesüsteemi mineva vee temperatuuri. Üle- ja alakütmine on välistatud.    Soojuse st. raha kokkuhoid Tarbija saab ise valida sobiva temperatuuri ning kasutada temperatuurialandusi ööpäeva ja nädala lõikes. Tarbija saab ise otsustada millal alustada või lõpetada kütteperioodi.    Ohutus, hoone küttesüsteemi pikk tööiga. Soojusvaheti eraldab hoone küttesüsteemi katlamaja kaugküttevõrgust ning välistab seega sodi ja õhu sattumise radiaatoritesse ning kaitseb süsteemi hüdraulilise löögi eest, samuti ei jookse süsteem tühjaks soojusvõrgu avarii korral. Hoone küttesüsteem on  pidevalt täidetud, mis tagab süsteemi seadmete ja torustiku pika tööea. Samuti vähenevad kulutused süsteemi läbipesule.    Mugav ja lihtne kasutada. Kaasaegne soojussõlm on tänu efektiivsete plaatsoojusvahetite kasutamisele kompaktne ning võtab võrreldes vana sõlmega mitu korda vähem ruumi. Toruderägastik soojussõlme ruumis asendatakse kompaktse seadmega.